Gylfi Þór Sigurðsson er sem fyrr langlaunahæstur íslenskra íþróttamanna . Gylfi , sem er fyrirliði enska úrvalsdeildarliðsins Everton , er með um 750 milljónir króna í árslaun . Jóhann Berg Guðmundsson er í öðru sæti með um 300 milljónir króna í árslaun en hann leikur einnig í ensku úrvalsdeildinni með Burnley . Gylfi hefur átt erfiðara uppdráttar en oft áður inni á vellinum enda hefur Everton verið í töluverðu basli það sem af er leiktíðinni . Bláklædda liðinu í Bítlaborginni var spáð góðu gengi á leiktíðinni en hefur valdið miklum vonbrigðum . Everton var í fallsæti í byrjun desember en náði að lyfta sér aðeins upp með góðum 3 - 1 sigri á Chelsea . Þótt Gylfi hafi oft leikið betur þá kemur það þó ekki í veg fyrir að hann mali gull í Bítlaborginni . Aron Einar Gunnarsson og Birkir Bjarnason yfirgáfu England og fylgdu Heimi Hallgrímssyni til Katar þar sem þeir leika undir stjórn Heimis með Al Arabi . Aron fór í frjálsri sölu frá Cardiff og Birkir losnaði undan samningi við Aston Villa . Hann hafði verið samningslaus í nokkra mánuði áður en hann skrifaði undir við Al Arabi . Aron Einar og Birkir hafa verið með launahæstu atvinnumönnunum undanfarin ár . Sama má segja um Alfreð Finnbogason sem leikur með Augsburg í þýsku Bundesligunni en hann er með um 220 milljónir króna í árslaun . Hér að neðan má sjá tíu launahæstu íslensku atvinnumennina : Gylfi Þór Sigurðsson Everton um 750 m.kr . Alfreð Finnbogason Augsburg um 220 m.kr . Nánar má lesa um málið í Áramótum , tímariti Viðskiptablaðsins og Frjálsrar verslunar , sem kom út í dag .